قبائیلی امور کی وزارت
ہندوستان تمام خواہش منداضلاع کے قبائلی کلسٹرس میں ون دھن یوجنا پہل پرعمل آوری کے لئے ٹرائفیڈ اورنیتی آیوگ مل کرکام کریں گے
نئی دہلی ،24مئی : محترم وزیراعظم کے آتم نربھربھارت کی دعوت پرلبیک کہتے ہوئے اورسب کا ساتھ سب کاوکاس کے مقصد کو پورا کرنے کی سمت میں ‘‘مقامی چیزوں پراصرار کریں ، قبائلی مصنوعات خریدیں ’’کے نارے سے ہم آہنگی پیداکرتے ہوئے ، ٹرائفیڈ ون دھن یوجناپرعملدرآمدکے لئے ان اضلاع میں جن کی نیتی آیوگ نے خواہش مند اضلاع کی حیثیت سے نشاندہی کی ہے ، نیتی آیوگ کے ساتھ مل کر کام کرے گا۔
حال ہی میں نیتی آیوگ کے سی ای او جناب امیتابھ کانت اورٹرائفیڈ کے منیجنگ ڈائرکٹرجناب پراویرکرشنا کے درمیان جوتبادلہ خیال ہوا اس کی بنیاد پریہ فیصلہ کیاگیاہے کہ ٹرائفیڈ کی ایک ٹیم نیتی آیوگ کی ٹیم کے ساتھ مل کر 39قبائلی خواہشمنداضلاع میں سے ہرایک میں ون دھن یوجنا پروگرام پرعمل آوری کے لئے ایک فالواپ منصوبے پرکام کرے گی ۔ ان اضلاع میں آندھراپردیش ، آسام ، چھتیس گڑھ ، گجرات ، جھارکھنڈ ، مدھیہ پردیش، مہاراشٹر، منی پور، میگھالیہ ، میزورم ، ناگالینڈ ، اڈیشہ ، تلنگانہ اور تریپورہ کے اضلاع شامل ہیں ۔ اس مقصد کو حاصل کرنے کے لئے جون کے پہلے ہفتے میں مذکورہ تمام اضلاع کے ضلع کلکٹروں کے ساتھ ایک ویڈیوکانفرنس کا منصوبہ بنایاجائے گا۔
اس اتحاد کے پروگرام کے ایک حصے کے طورپر ، ان خواہشمنداضلاع پرخاص توجہ مرکوز کی جائے گی جہاں 50فیصد سے زیادہ آبادی قبائلی لوگوں پرمشتمل ہے ۔ قبائلی ترقی کے پروگرام کے توسیعی منصوبے کے تحت ، 9900 اضافی ون دھن وکاس کیندر تشکیل دینے کاارادہ ہے ، جو ان قبائلی ضرورت منداضلاع میں پھیلے ہوئے 659ون دھن وکاس کیندرکلسٹروں میں تبدیل ہوجائیں گے ۔ اس وقت تک ان اضلاع میں 5325ون دھن وکاس کیندر قائم کئے جاچکے ہیں ، جنھیں 355ون دھن وکاس کیندرکلسٹروں میں تقسیم کردیاگیاہے ۔ اس عمل سے تقریبا 2لاکھ قبائلی کنبوں کے لئے روزگارکے مواقع پید اکرنے کی کوششوں کو تقویت ملنے کی امید کی جاتی ہے ۔
اس مشترکہ پروگرام کے تحت ، نیتی آیوگ اس مشن کے آرٹیکل 275 ، ڈی ایم ایف ، اورمختلف وزارتوں کے ایس ٹی سی عنصرکو آپس میں ضم کرنے کے تصور کے لئے ٹرائفیڈ کی حمایت کرے گا اور موثر عمل آوری اورفیڈ بیک کی پیشہ ورانہ نگرانی اورفروخت کے سلسلے میں مدد بھی کرے گا ۔
ون دھن قبائلی اسٹارٹ اپس اور کم از کم امدادی قیمت  کے ذریعہ جنگلات کی معمولی مصنوعات  کی مارکیٹنگ کے لئے میکانزم ، ایم ایف پی کے لئے ویلیو چینج کی ترقی جو جنگلات کی پیداوار کو اکٹھاکرنے والوں کے لئے ایم ایس پی فراہم کرتی ہے اور قبائلی گروپوں اورکلسٹروں کے ذریعہ قدرافزودگی اورمارکیٹنگ کو متعارف کرانا قبائلی امورکی وزارت کے محکمے ٹرائفیڈ کے ان بہت سے اقدامات میں سے ہے ، کہ جو قبائلی آبادی کے لئے روزگاراورآمدنی کے مواقع پیداکرکے ان کے لئے مدد گارثابت ہوئے ہیں ۔
ون دھن قبائلی اسٹارٹ اپس جنگلات کی چھوٹی موٹی مصنوعات کے لئے قدرافزودگی ، برانڈنگ ،اور مارکیٹنگ کا ایک پروگرام ہے ، جس کے تحت جنگل میں رہنے والے قبائلیوں کے لئے پائیدار ذرائع معاش پیداکرنے کی سہولت کے لئے ون دھن کیندرقائم کئے جاتے ہیں ۔
اب تک ٹرائفیڈ کے ذریعہ 37259ون دھن وکاس کیندر جنھیں 2224ون دھن وکاس کیندرکلسٹروں  میں تبدیل کردیاگیاہے اور ہرکلسٹرمیں 300جنگل میں رہنے والے قبائلی شامل ہوتے ہیں ، منظوری دی جاچکی ہے ۔ عام طورپر ایک ون دھن وکاس کیندرنے 20قبائلی ممبرہوتے ہیں ، ایسے 15ون دھن وکاس کیندروں کو ملاکر ایک ون دھن وکاس کیندرکلسٹربنایاجاتاہے ۔ون دھن وکاس کیندرکلسٹرس ، ون دھن وکاس کیندروں کو مختلف قسم کی معاشی گنجائشیں ، ذریعہ معاش اور مارکیٹ رابطے فراہم کریں گے ، اس کے علاوہ ان کے ذریعہ 23ریاستوں اور 2مرکز کے زیرانتظام علاقوں میں تقریبا 6.67لاکھ جنگلاتی پیداوار کو اکٹھاکرنے والے قبائلیوں کے لئے بڑے کاروباروں کے مواقع بھی فراہم کرائے جائیں گے ۔ اب تک ون دھن اسٹارٹ اپس پروگرام کے ذریعہ 50لاکھ قبائلیوں کو فائدہ پہنچ چکاہے ۔